title: OLIY TAʼLIM MUASSASALARIDA SIFAT MENEJMENTI BOʼYICHA XORIJ
text: |
  OLIY TAʼLIM MUASSASALARIDA SIFAT MENEJMENTI BOʼYICHA XORIJBog'liq ЖДПУ Мактаб менежменти 06 12 22 Анжуман тўплам OLIY TAʼLIM MUASSASALARIDA SIFAT MENEJMENTI BOʼYICHA XORIJ
  TAJRIBASI
  Nurmanova Lola Ibragimovna
  JDPU Ta’lim muassasalarining boshqaruvi magistrati
  Nazarqosimov Sarvar Inatillayevich
  JDPU s.f.b.f.d.dotsent
  Taʼlimda sifat menejmenti qatʼiy nazoratga olinmasa, oliy taʼlim muassasasining oʼquv
  jarayonida maʼlum muammolar kelib chiqishi mumkin. Shuning uchun taʼlimda sifat
  menejmentini tashkil etishda oʼquv jarayoni bilan bogʼliq omillarni eʼtibordan chetda qoldirmaslik
  sifat menejmentining samarali ishlashini taʼminlaydi. Taʼlim muassasasida sifat menejmentini
  tashkil etish moslashgan boshqaruv va uzluksiz oʼquv tizimiga ega boʼlish hamda boshqaruvni
  miqdordan sifat darajasiga oʼtishni talab etadi.
  Taʼlim muassasasi sifat menejmenti taʼlimni tashkil qilish, taʼminlash va boshqarish
  jarayonini qamrab olgan kompleks tizim boʼlib, asosan oʼquv jarayonini nazarda tutadi. Uning
  ichiga quyidagilar kiradi: - professor-oʼqituvchilar, talabalar, oʼquv yordamchi personal,
  maʼmuriy xodimlar tarkibi; - pedagogik texnologiyalar, tarbiyaviy jarayonlar, axborot taʼminoti,
  nazorat; - moddiy-texnik taʼminot: binolar, dastgohlar, laboratoriya jihozlari, kantstovarlar,
  orgtexnika; - meʼyoriy-huquqiy va oʼquv-metodik taʼminot; - motivatsiya.
  Taʼlim sifati muammolarini hal qilishda tizimli yoʼnalishdan foydalanib, barcha omillarni
  birgalikda boshqarish zarur boʼladi. Bu zanjirdan biror-bir omilning tushib qolishi taʼlim sifatini
  boshqarish tizimining buzilishiga olib keladi. Taʼlim sifatini tahlil qilish va olingan maʼlumotlar
  asosida boshqaruvni samarali yoʼlga qoʼyish taʼlimning bir qator sifat tavsiflarini aniqlab olishni
  taqozo etadi. Taʼlim sifatining eng muhim tavsiflari quyidagilardan iborat. Bilimlar hajmi kasbiy
  faoliyatni amalga oshirishga muvofiq kelishi lozim. Bunda bilimlar miqdori olingan axborot
  miqdori emasligini tushunish kerak. Bilimlar tuzilishi turli tipdagi bilimlar bilan fan va
  faoliyatning turli sohalariga mansublik nisbatini ifodalaydi. Bilimlarning unumdorligi va amaliy
  qimmati ularning uygʼunligiga bogʼliq boʼladi.
  |
  | |